CELEX: 62008CB0445
Language: et
Date: 2009-07-09 00:00:00
Title: Kohtuasi C-445/08: Euroopa Kohtu (kolmas koda) 9. juuli 2009 aasta määrus (eelotsusetaotlus, mille esitas Verwaltungsgerichtshof Baden-Württemberg — Saksamaa) — Kurt Wierer versus Land Baden-Württemberg (Kodukorra artikli 104 lõike 3 esimene lõik — Juhiluba — Direktiiv 91/439/EMÜ — Siseriikliku juhiloa äravõtmine joobes juhtimise tõttu — Vastuvõtvas liikmesriigis uue juhiloa saamiseks vajaliku meditsiinilis-psühholoogilise kontrolli tõendi esitamata jätmine — Teises liikmesriigis väljastatud juhiluba — Elukohatingimuse kontrollimine vastuvõtva liikmesriigi poolt — Võimalus tugineda teabele, mille on esitanud juhiloa omanik koostöökohustuse alusel, mis lasub tal vastuvõtva liikmesriigi siseriikliku õiguse kohaselt — Võimalus kontroll läbi viia juhiloa väljastanud liikmesriigis)

21.11.2009   
            
            
               ET
            
            
               Euroopa Liidu Teataja
            
            
               C 282/17
            
         Euroopa Kohtu (kolmas koda) 9. juuli 2009 aasta määrus (eelotsusetaotlus, mille esitas Verwaltungsgerichtshof Baden-Württemberg — Saksamaa) — Kurt Wierer versus Land Baden-Württemberg
   (Kohtuasi C-445/08) (1)
   
   (Kodukorra artikli 104 lõike 3 esimene lõik - Juhiluba - Direktiiv 91/439/EMÜ - Siseriikliku juhiloa äravõtmine joobes juhtimise tõttu - Vastuvõtvas liikmesriigis uue juhiloa saamiseks vajaliku meditsiinilis-psühholoogilise kontrolli tõendi esitamata jätmine - Teises liikmesriigis väljastatud juhiluba - Elukohatingimuse kontrollimine vastuvõtva liikmesriigi poolt - Võimalus tugineda teabele, mille on esitanud juhiloa omanik koostöökohustuse alusel, mis lasub tal vastuvõtva liikmesriigi siseriikliku õiguse kohaselt - Võimalus kontroll läbi viia juhiloa väljastanud liikmesriigis)
   2009/C 282/33
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof Baden-Württemberg
   
      Põhikohtuasja pooled
   
   
      Kaebuse esitaja: Kurt Wierer
   
      Vastustaja: Land Baden-Württemberg
   
      Kohtuasja ese
   
   Eelotsusetaotlus — Verwaltungsgerichtshof Baden-Württemberg — Nõukogu 29. juuli 1991. aasta direktiivi 91/439/EMÜ juhilubade kohta (EÜT L 237, lk 1; ELT eriväljaanne 07/01, lk 317) artikli 9 tõlgendamine — Teises liikmesriigis väljastatud juhiloa tunnustamast keeldumine elukoha tingimuse rikkumise tõttu — Vastuvõtva liikmesriigi võimalus, selleks et kontrollida, kas elukoha tingimus oli juhiloa väljastamise hetkel täidetud, tugineda teabele, mille juhiloa omanik ise on esitanud haldus- ja kohtumenetluses tal lasuva koostöökohustuse alusel, või vajaduse korral viia kontroll läbi juhiloa väljastanud liikmesriigis — Juhiloa omanik, kellelt on siseriiklik juhiluba joobes juhtimise tõttu ära võetud ning kes ei saa esitada oma elukoha liikmesriigis uue juhiloa saamiseks vajalikku meditsiinilis-psühholoogilise kontrolli tõendit
   
      Resolutsioon
   
   Nõukogu 29. juuli 1991. aasta direktiivi 91/439/EMÜ juhilubade kohta, mida on muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003, artikli 1 lõiget 2, artikli 7 lõiget 1 ning artikli 8 lõikeid 2 ja 4 tuleb tõlgendada nii, et nende sätetega on vastuolus see, kui liikmesriik keeldub oma territooriumil tunnustamast isiku juhtimisõigust, mis tuleneb hiljem teise liikmesriigi poolt antud juhiloast, kui varem on vastuvõtvas liikmesriigis sellelt isikut joobes juhtimise tõttu juhiluba ära võetud ning kui see uus juhiluba on antud väljaspool uue juhiloa väljastamise keeluaega, kui selgub:
   
               —
            
            
               selgituste ja teabe alusel, mis selle juhiloa omanik on andnud haldus- või kohtumenetluses vastuvõtva liikmesriigi siseriiklikust õigusest talle tuleneva koostöökohustuse täitmise raames, et selle juhiloa väljastanud liikmesriik ei ole järginud elukoha tingimust,
            
         või
   
               —
            
            
               et teave, mis saadi loa väljastanud liikmesriigis vastuvõtva liikmesriigi ametivõimude ja kohtu läbiviidud uurimise käigus, ei ole viimati nimetatud riigilt saadud vaieldamatu teave, mis tõendaks, et juhiloa omaniku peamine elukoht ei olnud selle riigi territooriumil viimase poolt juhiloa väljastamise ajal.
            
         
      (1)  ELT C 32, 7.2.2009.